LATVIJAS REPUBLIKAS MINISTRU KABINETS

2015. gada Noteikumi Nr.

Rīgā (prot. Nr.§)

**Kārtība, kādā veicami iekšzemes pasažieru neregulārie pārvadājumi un iekšzemes pasažieru speciālie regulārie pārvadājumi**

*Izdoti saskaņā ar*

*Autopārvadājumu likuma 34.1pantu*

**I. Vispārīgie jautājumi**

1. Noteikumi nosaka kārtību, kādā veicami iekšzemes pasažieru neregulārie pārvadājumi un iekšzemes pasažieru speciālie regulārie pārvadājumi un kārtību, kādā veicama samaksa par iekšzemes pasažieru neregulārajiem pārvadājumu pakalpojumiem un iekšzemes pasažieru speciālajiem regulārajiem pārvadājumu pakalpojumiem.
2. Iekšzemes pasažieru neregulāros pārvadājumu pakalpojumus un iekšzemes pasažieru speciālos regulāros pārvadājumu pakalpojumus atļauts veikt, ja pārvadātājs normatīvajos aktos noteiktajā kārtībā ir saņēmis speciālo atļauju (licenci) vai licences kartīti komercpārvadājumu veikšanai ar autobusiem vai Eiropas Kopienas atļaujas kopiju.
3. Šie noteikumi nav attiecināmi uz tūrisma ekskursijas pārvadājuma pakalpojumu sniegšanu, ja tūrisma ekskursijas pārvadājuma pakalpojums tiek sniegts vienas administratīvās teritorijas ietvaros pa iepriekš izstrādātu un pašvaldībā saskaņotu tūrisma maršrutu, kura laikā vietējiem vai ārvalstu tūristiem tiek sniegta vispusīga informācija par tūrisma objektiem.
4. Veicot tūrisma ekskursijas pārvadājuma pakalpojumus, autobusa vadītājs papildus dokumentiem, kas noteikti normatīvajos aktos par autopārvadājumiem un ceļu satiksmi, glabā dokumentu, kas apliecina attiecīgās pašvaldības izsniegto tūrisma maršruta saskaņojumu.
5. Ja iekšzemes neregulāros vai iekšzemes speciālos regulāros pārvadājuma pakalpojumus sniedz Eiropas Savienības dalībvalstī reģistrēts pārvadātājs, tad šādus pakalpojumus ir atļauts sniegt ne ilgāk kā 30 secīgas dienas no brīža, kad transportlīdzeklis ir iebraucis Latvijas teritorijā, bet kopumā ne vairāk kā 90 dienas kalendārā gadā, ievērojot Eiropas Parlamenta un Padomes 2009. gada 21. oktobra Regulas (EK) Nr. 1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006 V nodaļas nosacījumus.

**II. Iekšzemes pasažieru neregulāro pārvadājumu veikšanas kārtība**

1. Iekšzemes pasažieru neregulārie pārvadājumu pakalpojumi tiek veikti, organizējot braucienus iepriekš izveidotām pasažieru grupām, pamatojoties uz rakstveida starp pakalpojuma pasūtītāju un pārvadātāju noslēgto līgumu par iekšzemes pasažieru neregulāro pārvadājumu pakalpojumu sniegšanu. Par rakstveidā noslēgto līgumu par iekšzemes pasažieru neregulāro pārvadājumu pakalpojumu sniegšanu nevar uzskatīt kases aparāta izdrukātu čeku un/vai biļeti.
2. Par iekšzemes pasažieru neregulāro pārvadājumu braucienu uzskatāms brauciens, kad vienu un to pašu autobusu izmanto vienas vai vairāku iepriekš izveidotu pasažieru grupu pārvadāšanai un katra grupa tiek atvesta uz tās izbraukšanas vietu vai kas tiek veikts iepriekš izveidotām pasažieru grupām, kad pasažieru grupu neved atpakaļ uz viņu izbraukšanas vietām viena un tā paša brauciena laikā (piemēram, tūrisma braucieni, ekskursijas, braucieni uz/no semināriem, izstādēm, konferencēm, kultūras un sporta pasākumiem u.c.).
3. Iekšzemes pasažieru neregulāro pārvadājumu grupa ir tāda grupa, kuras vārdā fiziskā vai juridiskā persona, uzņēmusies noslēgt līgumu un veikt apmaksu par iekšzemes pasažieru neregulārajiem pārvadājumu pakalpojumiem.
4. Iekšzemes pasažieru neregulāro pārvadājumu pasažieru grupas uzņemšanas un izlaišanas vietas nevar būt autoostā vai dzelzceļa stacijā un tās tuvumā, izņemot gadījumus, ja pārvadātājs sniedz tūrisma pakalpojumus, tad pasažieru grupas apmaiņas vieta var būt autoosta vai dzelzceļa stacija, slēdzot līgumu par autoostas vai dzelzceļa teritorijas (piemēram, platformas) izmantošanu.
5. Pašvaldība savā administratīvajā teritorijā var noteikt tās ielas autoostu vai dzelzceļa staciju tuvumā, kurās nevar tikt veikta iekšzemes pasažieru neregulāro pārvadājumu pasažieru grupas uzņemšana un izlaišana.
6. Līgums par iekšzemes neregulāro pārvadājumu pakalpojumu sniegšanu tiek noslēgts rakstveidā.
7. Ja neregulārie pārvadājuma pakalpojumi tiek sniegti pasažieru grupai, kas ir izveidota pēc pasūtītāja iniciatīvas, līgumā jāparedz:
	1. pārvadātāja, norādot pārvadātāj nosaukumu, reģistrācijas numuru un juridisko adresi;
	2. pakalpojuma pasūtītāju, norādot pakalpojuma pasūtītāja nosaukumu, reģistrācijas numuru, juridisko adresi, ja pakalpojumu pasūtītājs ir juridiskā persona un vārdu, uzvārdu, personas kodu un deklarēto dzīvesvietu, ja pakalpojuma pasūtītājs ir fiziskā persona;
	3. speciālās atļaujas (licences) vai licences kartītes numuru;
	4. pakalpojuma sniegšanas maršrutu un brauciena mērķi;
	5. pasažieru skaitu;
	6. pakalpojuma izpildes datumu un laiku;
	7. norēķinu kārtību;
	8. citus noteikumus, kas izriet no pušu savstarpējām saistībām (piemēram, pušu atbildības apmēra noteikšana, soda sankcijas, personu apdrošināšanas nosacījumi, informāciju par pasažieru tiesībām, u.c.).
8. Ja neregulārie pārvadājuma pakalpojumi tiek sniegti pasažieru grupai, kas ir izveidota pēc paša pārvadātāja iniciatīvas, līgumā jāparedz:
	1. pārvadātāju, norādot pārvadātāja nosaukumu, reģistrācijas numuru un juridisko adresi;
	2. pakalpojuma saņēmēju, norādot pakalpojuma saņēmēja vārdu, uzvārdu, personas kodu un deklarēto dzīvesvietu;
	3. speciālās atļaujas (licences) vai licences kartītes numuru;
	4. pakalpojuma sniegšanas maršrutu un brauciena mērķi;
	5. pakalpojuma izpildes datumu un laiku;
	6. norēķinu kārtību;
	7. citus noteikumus, kas izriet no pušu savstarpējām saistībām (piemēram, pušu atbildības apmēra noteikšana, soda sankcijas, personu apdrošināšanas nosacījumi, informāciju par pasažieru tiesībām, u.c.).
9. Norēķini par iekšzemes neregulāro pasažieru pārvadājuma pakalpojumu tiek veikti, pamatojoties uz pārvadātāja izsniegto rēķinu, izmantojot bezskaidrās naudas norēķinus. Samaksu par iekšzemes neregulārā pasažieru pārvadājuma pakalpojuma sniegšanu skaidrā naudā veic pasūtītājs, izdarot vienu maksājumu par visu pasažieru grupu (maksājumu veicot pārvadātāja uzņēmuma kasē). Norēķinus par iekšzemes neregulāro pasažieru pārvadājumu pakalpojumu sniegšanu nevar veikt autobusā, neregulārā pakalpojuma sniegšanas laikā un 15 minūtes pirms un pēc neregulārā pārvadājuma pakalpojuma sniegšanas.
10. Veicot iekšzemes neregulāros pasažieru pārvadājumus, autobusa vadītājs papildus dokumentiem, kas noteikti normatīvajos aktos par autopārvadājumiem un ceļu satiksmi, glabā autobusā līguma, kas noslēgts atbilstoši noteikumu 11. un 12. vai 13.punkta prasībām, oriģinālu vai kopiju un samaksas par iekšzemes neregulāro pasažieru pārvadājumu pakalpojumu sniegšanu apliecinošu dokumentu vai tā kopiju, ja līgumā ir paredzēta priekšapmaksa, kas jāuzrāda kontrolējošām institūcijām pēc to pieprasījuma.
11. Iekšzemes neregulārajiem pasažieru pārvadājumiem izmanto autobusu, kas ir noformēts ar informācijas zīmi "Norīkojumā". Informācijas zīme atrodas autobusa priekšpusē. Minimālais informācijas zīmes izmērs, ja netiek izmantota elektroniskā informācijas zīme, ir 600 x 300 mm, minimālais burtu augstums ir 200 mm.
12. Veicot iekšzemes neregulāros pārvadājumus, ir aizliegts autobusu noformēt ar ziņām, kas satur informāciju par autobusa izmantošanu regulārā pasažieru satiksmē (piemēram, maršruta zīmēm, autobusa kustības sarakstiem, braukšanas maksu, u.c.).

**III. Iekšzemes speciālo regulāro pārvadājumu veikšanas kārtība**

1. Iekšzemes speciālie regulārie pārvadājumi ir:

18.1. darbinieku pārvadājumi uz un no darba vietas;

18.2.izglītojamo pārvadājumi uz un no izglītības iestādes.

1. Iekšzemes speciālie regulārie pārvadājumu pakalpojumi tiek sniegti, organizējot braucienus 18.punktā minētām pasažieru kategorijām, pamatojoties uz iepriekš rakstveidā noslēgtu līgumu par iekšzemes speciālo regulāro pārvadājumu veikšanu, kas noslēgts starp darba devēju, ja pakalpojumi tiek sniegti noteikumu 18.1.punktā minētai pasažieru kategorijai, izglītības iestādi vai pašvaldību, ja pakalpojumi tiek sniegti noteikumu 18.2.punktā minētai pasažieru kategorijai, un pārvadātāju.
2. Līgums par iekšzemes speciālo regulāro pārvadājumu pakalpojumu sniegšanu tiek noslēgts rakstveidā. Līgumā paredz:

20.1. pārvadātāju, norādot pārvadātāja nosaukumu, reģistrācijas numuru un juridisko adresi;

20.2. pakalpojuma pasūtītāju, norādot pakalpojuma pasūtītāja nosaukumu, reģistrācijas numuru, juridisko adresi;

20.3. speciālās atļaujas (licences) vai licences kartiņas numuru;

20.4. pakalpojuma sniegšanas maršrutu un pasažieru uzņemšanas un izlaišanas vietas;

20.5. pasažieru identifikācijas dokumenta paraugu (skolēna, studenta, darbinieka apliecības vai cita dokumenta paraugu);

20.6. pakalpojuma izpildes termiņus un izpildes periodus (izpildes laikus);

20.7. norēķinu kārtību;

20.8. citus noteikumus, kas izriet no pušu savstarpējām saistībām (piemēram, pušu atbildības apmēra noteikšana, soda sankcijas, personu apdrošināšanas nosacījumi, u.c.).

1. Norēķini par iekšzemes speciālā regulārā pārvadājuma pakalpojumu sniegšanu tiek veikti, pamatojoties uz pārvadātāja izsniegtu rēķinu, izmantojot bezskaidrās naudas maksāšanas līdzekļus. Norēķinus par iekšzemes speciālo regulāro pasažieru pārvadājumu pakalpojuma sniegšanu nevar veikt autobusā, speciālā regulārā pakalpojuma sniegšanas laikā un 15 minūtes pirms un pēc speciālā regulārā pārvadājuma pakalpojuma sniegšanas.
2. Veicot iekšzemes speciālos regulāros pārvadājumus, autobusa vadītājs papildus dokumentiem, kas noteikti normatīvajos aktos par autopārvadājumiem un ceļu satiksmi, glabā autobusā līguma, kas noslēgts atbilstoši noteikumu 18.punkta prasībām, oriģinālu vai kopiju un samaksas par iekšzemes speciālo regulāro pasažieru pārvadājumu pakalpojumu sniegšanu apliecinošu dokumentu vai tā kopiju, kas jāiedod pārbaudei pēc kontrolējošo institūciju amatpersonu pieprasījuma.
3. Pasažieriem, kas izmanto iekšzemes speciālos regulāros pārvadājuma pakalpojumus, speciālā regulārā pārvadājuma pakalpojuma sniegšanas laikā jābūt pakalpojuma pasūtītāja (darba devēja vai izglītības iestādes) izsniegtam dokumentam (piemēram, skolēna, studenta, darbinieka apliecībai vai cita dokumenta), kas apliecina pasažiera piederību konkrētai pasažieru kategorijai.
4. Iekšzemes speciālajiem regulārajiem pasažieru pārvadājumu pakalpojumiem izmanto autobusu, kas ir noformēts ar informācijas zīmi "Speciālais" vai „Skolēni”. Informācijas zīme atrodas autobusa priekšpusē. Minimālais informācijas zīmes izmērs, ja netiek izmantota elektroniskā informācijas zīme, ir 600 x 300 mm, minimālais burtu augstums ir 200 mm.
5. Veicot iekšzemes speciālos regulāros pārvadājumus, ir aizliegts autobusu noformēt ar ziņām, kas satur informāciju par autobusa izmantošanu regulārā pasažieru satiksmē (piemēram, maršruta zīmēm, autobusa kustības sarakstiem, braukšanas maksu, u.c.).

**IV. Noslēguma jautājumi**

1. Noteikumi stājas spēkā 2015. gada 1. jūlijā.

Ministru prezidente L.Straujuma

Satiksmes ministrs A.Matīss

Iesniedzējs: satiksmes ministrs A.Matīss

Vīza:

 valsts sekretārs K.Ozoliņš

25.06. 2015. 12:05

1 323

V.Ļeonova, 67686488

Vizma.Leonova@atd.lv